पिछले 87 सालों से विवाहित आप्रवासी भारतीय दंपती महारानी के निमंत्रण पर बकिंघम पैलेस की रॉयल गार्डेन पार्टी में शामिल हुए.फ़िलहाल ब्रैडफ़ोर्ड में रह रहे 107 वर्षीय करम चंद और 100 वर्षीय करतारी का विवाह 1925 में पंजाब में हुआ था.महारानी ने उन्हें इस गार्डेन पार्टी में उनके लंबे वैवाहिक जीवन के सम्मानस्वरूप बुलाया था.ब्रिटेन की महारानी और डचेज़ आफ कैम्ब्रिज केट मिडलटन द्वारा आयोजित इस समारोह में कई दूसरे मेहमान भी आए थे.करम चंद और करतारी के बेटे पॉल ने समारोह से पहले बताया कि उनके माता-पिता इस निमंत्रण को पाकर बहुत ही उत्साहित हैं.पॉल ने कहा, ''सफल शादी की बुनियाद है परस्पर आदान-प्रदान. मैंने कभी अपने माता-पिता को बहस करते हुए नहीं देखा. एक आदमी जो कहता है दूसरा उसे स्वीकार कर लेता है.''करम चंद और करतारी देवी की शादी 87 साल पहले सिख पद्धति से हुई थी. पति-पत्नी 1965 में भारत से ब्रैडफोर्ड चले आए थे.करम चंद और करतारी देवी के 8 बच्चे और 28 नाती-पोते हैं.इस गार्डेन पार्टी में कई ओलंपियन, पैराओलंपियन और 2012 ओलंपिक के अधिकारी शामिल थे.इन मेहमानों में तैराक रेबेका एडलिंगटन और 2012 ओलंपिक में ब्रिटेन को पहला स्वर्ण दिलाने वाली नौकाचालक हेलेन ग्लोवर भी शामिल थीं.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो भी कर सकते हैं.)